Rapa das bestas de Sabucedo

dereita|miniatura|Cartel da Rapa das bestas de Sabucedo de 1981.
A **rapa das besta de Sabucedo** é un evento que se celebra en Sabucedo (A Estrada) durante tres días, o primeiro sábado, domingo e luns de xullo. En 2007 foi declarada festa de interese turístico internacional.

## Características
En 2010 había máis de 600 cabalos -chamadas bestas as femias e garañóns os machos-, divididos en 14 mandas, que viven ceibos nunha extensión de máis de 200&nbsp;km² de monte. Esta celebración consiste, coma noutros curros, en recoller os cabalos do monte, metelos ao curro, rapalos e marcalos na actualidade con microchips.

O de Sabucedo é o curro máis coñecido e presenta ademais trazos propios que o diferencian dos outros. Entre estas diferenzas a máis importante consiste en que en Sabucedo non se utilizan cordas, paus ou aparellos para reducir ao animal. Os "aloitadores", que son os que se encargan de suxeitar a besta ou garañón namentres se procede á rapa, usan tan só a súa destreza e o seu corpo para realizar o seu labor. Outra especificidade da rapa das Bestas de Sabucedo é que a "Baixa" ou actividade de xunta e condución das bestas ao lugar de Sabucedo forma parte da propia celebración e participan nela centos de persoas de Galiza e de fora do país.

O sábado pola mañá, moi cedo antes de subir ao monte, celébrase unha emotiva misa onde se pide a San Lourenzo (patrón de Sabucedo) para que non aconteza ningún accidente ou desgraza durante a festa.

A rapa é realizada polos aloitadores. O acto da Rapa é asemade segundo o estudoso Manuel Cabada Castro, unha iniciación simbólica do paso do neno á mocidade, ao agarrar por primeira vez un poldro guiado e dirixido polos maiores.

## Historia
Xa a principios do século XVIII se teñen noticias da primeira celebración festiva da baixa das bestas do monte, a súa posterior rapa e o marcado dos poldros novos. Aínda así crese, e algúns estudosos como Manuel Cabada recollérono nos seus libros, que a tradición é moito máis antiga e incluso podería ser prerromana posto que se atoparon diversos petróglifos na zona, onde se representan a homes sobre cabalos.

Antigamente o curro estaba a carón da igrexa parroquial, pero a finais do século XX mudouse a unha zona despoboada cara ao norte da aldea.

## Galería de imaxes

Rapa Das Bestas no curro de Sabucedo, A Estrada, Galicia 2.jpg|
Arapa2010.JPG|Chegada dos cabalos a Sabucedo
Rapa Das Bestas no curro de Sabucedo, A Estrada, Galicia.jpg|
A rapa das bestas de Sabucedo - Ao ataque.jpg|
A rapa das bestas de Sabucedo - A loita - The fight.jpg|A loita
A rapa das bestas de Sabucedo - Traballo en equipo.jpg|Traballo en equipo
Rapa_das_bestas_sabucedo_1_jpereira.jpg|Aloitadores tentando suxeitar unha besta
Rapa_das_bestas_sabucedo_5_jpereira.jpg|Momento da rapa
Rapa_das_bestas_sabucedo_11_jpereira.jpg|Neno retirando un poldro

## Véxase tamén
### Bibliografía
*

### Ligazóns externas
*Páxina web oficial 
*Páxina do concello da Estrada sobre a Rapa
*Documento (pdf) do concello da Estrada sobre a Rapa
*Vídeo a Rapa das Bestas. Turismo Rías Baixas
*"La Rapa das bestas de Sabucedo retoma su cita histórica este fin de semana", *La Voz de Galicia*, 4/7/2012 .